### Resume

Et firma har henvendt sig til Vejle Kommune med henblik på at drive løbehjul og el-delecykler i Vejle Kommune. Firmaet foreslår at køre med 250 løbehjul og 50 elcykler med en app-baseret løsning, hvor brugeren betaler pr. minut. Firmaet står selv for drift, og der bliver ikke noget økonomisk mellemværende mellem firmaet og Vejle Kommune. Løbehjul og cykler vil kunne være i drift i Vejle ca. 2 måneder efter indgåelse af aftale.

### Sagsfremstilling

Den grønne mobilitet, som er et fokusområde i [adresse] klimaplan og omdrejningspunktet for det igangværende arbejde med grønt tillæg til mobilitetsplan, handler i høj grad om at vælge andre transportformer end bilen.

Ida Dam, som man kan kalde de mobilitetsformer man bruger på kortere distancer, omfatter primært gang, cykling og løbehjul. Mikromobilitet kan fungere som selvstændig transportform på hele rejsen fra A til B, men det kan også være et led i en længere rejse. F.eks. at man tager bussen, toget eller bilen på den længste del af turen og så tager man et løbehjul eller en cykel de sidste kilometer. Vi oplever folk der deler rejsen op i flere elementer i dag, f.eks. når man parkerer sin bil på cirkuspladsen og tager cyklen den sidste kilometer frem til sin arbejdsplads. En øget brug af mikromobilitet vil give muligheder for at parkere biler længere væk fra f.eks. bymidten og dermed få mulighed for at skabe byrum med mere plads til bløde trafikanter og byliv.

Som et led i arbejdet med det grønne tillæg til mobilitetsplanen foreslår forvaltningen, at man udfører prøvehandlinger. Den aktuelle henvendelse giver mulighed for at teste forskellige former for mikromobilitet. Løbehjul og elcykler vil formodentlig have forskellige brugere. Løbehjulene bruges typisk på de kortere ture op til 2-3 km, mens cyklerne vil have en længere rækkevidde.

Der har været offentligt tilgængelige løbehjul i Vejle fra 6. juli 2019 til 20. marts 2020.

Der har aldrig været offentligt tilgængelige elcykler i Vejle.

Erfaringer med løbehjul i Vejle

Der blev indgået koncessionsaftale med løbehjulsoperatøren VOI om at drive løbehjul i Vejle i en forsøgsperiode på et år fra den 6. juli 2019 til 6. juli 2020.

VOI lancerede 100 løbehjul lørdag den 6. juli 2019. Den 16. oktober 2019 blev antallet øget med 60 løbehjul, så der kørte 160 løbehjul i Vejle.

VOI oplyst efter 6 måneders drift, at der var kørt 20.500 ture på deres løbehjul i Vejle. Data viste, at det i høj grad var på hverdagsmorgener og eftermiddage der bliver kørt. De mest brugte hubs var ved [adresse] og ved [adresse]. Områder der kunne køres på og placering af hubs til parkering blev besluttet og løbende justeret i et samarbejde mellem VOI og Vejle Kommune. Der blev ikke opsat fysisk markering af hubs, disse kunne alene findes i [adresse] app. Der blev indført forskellige restriktioner, f.eks. at løbehjulene højst kunne køre 6 km/t på gågaden, de måtte ikke køre på lystbådehaven og på kirkegårde, og de kunne ikke parkeres uden for de hubs der var udpeget.

På grund af COVID-19 valgte VOI at indstille kørslen med løbehjul den 20. marts 2020. Øjvind Thygesen kom ikke på gaden igen. Kontrakten udløb 6. juli 2020. VOI har ikke henvendt sig om at køre løbehjul igen siden.

Kommunen oprettede i løbet af løbehjulsprojektet en mulighed for at indberette løbehjul på afveje på kommunens Giv Et Praj løsning.

Oplæg til proces

Forvaltningen foreslår følgende prøvehandling

* Et-årig test af løbehjul og elcykler i Vejle by.
* Vejle Kommune indgår en koncessionsaftale lignende den der i sin tid blev indgået med VOI.
* Der er lovkrav om brug af cykelhjelm ved brug af elektriske løbehjul. Det praktiske håndtering af dette lovkrav skal drøftes i forbindelse med kontraktindgåelse.
* Vejle Kommune udpeger i dialog med firmaet områder hvor køretøjerne kan køre, hvor de skal parkeres og hvor de ikke må køre.
* Løbehjul kan køre i en radius på ca. 3 km fra [adresse] (rød cirkel på nedenstående kort).
* Elcykler kan køre i en radius på ca. 6 km fra [adresse] (blå cirkel på nedenstående kort).
* Der stiles efter at løbehjul og elcykler er i drift fra 1. juli 2022.

![](data:image/png;base64...)

Figur 1 - Oversigtskort

### Sagens videre forløb

Sagen skal alene behandles af Teknisk Udvalg.

### Klima og resiliensvurdering

Udledning fra transporten udgør 28 % af [adresse] klimaregnskab, og to tredjedele af denne udledning kommer fra private benzin- og dieselbiler. I [adresse] klimaplan er der mål om at afkoble indbyggertal med vækst i fossil transport. Mikromobilitet i form af delecykler og deleløbehjul er initiativer, der er med til at give indbyggerne i Vejle Kommune mobilitetsmuligheder alternative til bilen. Et større udbud af mobilitetsmuligheder giver borgerne reelle muligheder for at træffe grønne valg i hverdagen, og i dette tilfælde vil man have større muligheder for at undvære bilen og i stedet f.eks. supplere en bus- eller togtur med et løbehjul eller en delecykel.

Der kan spares 164 g CO2 for hver kilometer der køres på cykel i stedet for i benzinbil. Cykling giver en sundhedsgevinst på 3,55 kr./kilometer i følge samfundsøkonomiske beregninger.

### Teknik- og Miljødirektøren indstiller,

|  |  |
| --- | --- |
| at | der gennemføres prøvehandling med mikromobilitet som beskrevet i sagen. |

### Beslutning

Drøftet.

Udvalget ønskede yderligere oplysninger.